Расписан Конкурс за стипендирање студија у Републици Србији

Министарство омладине и спорта са задовољством саопштава да је 23. децембра 2019. године расписан Конкурс за стипендирање до 950 најбољих студената завршне године основних академских студија и до 460 студената завршне године мастер академских студија са високошколских установа чији је оснивач Република Србија, за школску 2019/20. годину.

Одлука о расписивању Конкурса усвојена је на 91. седници Фонда за младе таленте Републике Србије, одржаној 16. децембра 2019. године. Конкурс је намењен студентима завршне године основних, интегрисаних и мастер акадамских студија на високошколским установама чији је оснивач Република Србија.

Конкурс је објављен у дневном листу „Курир” као и на званичним интернет презентацијама Министарства омладине и спорта – www.mos.gov.rs и Фонда за младе таленте Републике Србије – [www.fondzamladetalente.rs](http://www.fondzamladetalente.rs/)

Текст конкурса, модел пријаве, изјаву о сагласности за прибављање података, пример овлашћења за потписивање уговора и модел уговора о стипендирању можете преузети [ОВДЕ](http://razvojkarijere.kg.ac.rs/pub/download/Konkurs-za-stipendiranje-studenata-RS-2019-20.zip).

Конкурс за стипендирање до 950 најбољих студената завршне године основних академских студија и до 460 студената завршне године мастер академских студија са високошколских установа чији је оснивач Република Србија, за школску 2019/20. годину биће отворен до 24. јануара 2020. године.

Откад је у надлежности Министарства омладине и спорта, од 2008. године до данас Фонд је доделио преко 29.800 награда и стипендија студентима и ученицима средњих школа у вредности од 7,9 милијарди динара.